Orlické Podhůří

Municipo Orlické Podhůří situas en Ĉeĥio, regiono Pardubice, distrikto Ústí nad Orlicí. Vivas ĉi tie  (). Kreas ĝin sep malgrandaj vilaĝoj sur dekstra flanko de Tichá Orlice nordokcidente de urbo Ústí nad Orlicí.

Partoj de municipo
 Říčky kun domaro Klopoty kaj solejo Háje (312)
 Bezpráví (0)
 Dobrá Voda kun domaroj Luh kaj Borek (45)
 Rozsocha (62)
 Rviště (123)
 Perná (11)
 Kaliště (48)

 Historio 
La komunumo ekestadis de la jaro 1949 ĝis 1960 kaj novan komunan nomon, derivitan de la situo de vilaĝoj en submontaro de Orlické hory ĝi akceptis la 16-an de februaro 1961. Supre en krampoj estas orientigaj nombroj da loĝantoj en unuopaj vilaĝoj, datumoj estas el la jaro 2002.

Ekesto de plejparto da vilaĝoj en Orlické Podhůří estas ligita kun kulmina koloniigo, kiun sur dekstra flanko de Tichá Orlice faris ĉirkaŭ la jaro 1300 anoj de familiaro el Brandýs, kiuj devenadis el burgo Brandis proksime de Leipzig. Laŭ aranĝo de unuopaj vilaĝoj oni ne povas ekskludi, ke ekesto de kelkaj lokoj apartenas jam en tempo de frua koloniigo (fino de 12-a kaj komenco de 13-a jarcentoj). Ĝi estis farata kun ĉeesto de ĉeĥa loĝantaro sub gvidado de Kojata Hrabišic. Tiuokaze sinjoroj el Brandýs konstruadon de la vilaĝoj nur finis kaj venigis ĉi tien pluajn koloniistojn, verŝajne slavojn el orientaj partoj de Saksio (sorabojn). Kiel apartenaĵo de la sinjorejo Brandýs nad Orlicí estas unue atestita vilaĝo Rviště en 1399, en la jaro 1506 muelejo Bezpráví, vilaĝoj Dobrá Voda, Kaliště, Luh kaj Perná. La unua raporto pri Říčky devenas nur el la jaro 1475 kaj Rozsocha, resp. gastejo en ĝi, estas rememorata nur en 1685.

Ĉiuj vilaĝoj de nuna Orlické Podhůří, krom Říčky kaj Malsupra Rozsocha ĉiam, ĝis la jaro 1848, apartenis al la sinjorejo Brandýs nad Orlicí, Říčky al diversaj proksimaj sinjorejoj. Říčky apartenis nur al paroĥejo Brandýs nad Orlicí. Post batalo sur Blanka monto kredantoj el Říčky havis eblecojn kontakti Johano Amoso Komenion, kiu en Brandýs vivis sub protekto de Jan pli aĝa el Žerotín. Pli malfrue eĉ unu el ĉeĥaj fratoj el Říčky kaŝadis Komenion en sia kabano kaj Komenio tie skribis sian faman verkon Labirinto de la mondo kaj paradizo de la koro.

 Loĝantaro 

 Memorindaĵoj kaj vidindaĵoj 
 Říčky 
 Komence de la 19-a jarcento en Klopoty, norde de Říčky, ĉe fonto de Klopotský rivereto estis fondita banejo, gastejo kaj kapelo. La banejo baldaŭ neniiĝis, sed la loko ankoraŭ nuntempe allogas turistojn. Origine empira kapelo estas konsekrita al Sankta Maria Helpanta.
 Kapelo de Sanktaj Anĝeloj gardantoj el la jaro 1869, origine en pseŭdo-romanika stilo
 Statuo de Sankta Johano Nepomuka el la jaro 1757 estas ĉirkaŭbarita per plena barilo kun skulptitaj balustroj kaj kugloj en anguloj.

 Bezpráví 
 En Bezpráví ĉe fervoja linio estas du relvojgardistaj dometoj, n-ro 51 kaj 52 el tempo de konstruo de linio inter Olomouc kaj Prago.

 Dobrá Voda 
 Kapelo de Kronado de Virgulino Maria
 Malgranda monumento al tri viktimoj de aviada katastrofo sur monteto Hůrka

 Luh 
 Estinta arbargardistejo - empira konstruaĵo el la unua duono de 19-a jarcento
 Monumento de arbargardisto Čeněk Doleček kaj de lia filo Oldřich apud la arbargardistejo. Pro helpado al partizanoj en la dua mondmilito li estis ekzekutita en Dresden kaj la filo mortis en koncentrejo.

 Rviště 
 Ligna sonorilejo, kiu estas kopio de pli malnova konstruaĵo el la komenco de la 19-a jarcento. Ĝi estas oklatera sur ŝtona subkonstruaĵo, kun tenda tegmento.
 Kruco en la vilaĝo devenas el la jaro 1860, ŝtona, sur prisma soklo estas popolaj polikromitaj reliefoj de Sankta Johano Nepomuka, Sankta Venceslao kaj Sankta Maria Magdalena.

 Perná 
 Malfrubaroka grenejo el la dua duono de 18-a jarcento
 Signaldirektejo - teĥnika memorindaĵo el tempo de konstruo de fervoja linio inter Olomouc kaj Prago.

 Literaturo 
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

 Pluaj fotoj 


Kategorio:Vilaĝoj en distrikto Ústí nad Orlicí
Kategorio:Municipoj en distrikto Ústí nad Orlicí
Kategorio:Membrigitaj municipoj en Ĉeĥio sen samnomata loka parto
Kategorio:Setlejoj en Svitava montetaro